open-index/open-wikipedia-markdown huggingface dataset:
Egoizmus

**Egoizmus** alebo **sebectvo** je cielené uplatňovanie osobných názorov a záujmov, nezohľadňujúce alebo málo zohľadňujúce záujmy iných.

Radikálnym zástancom egoizmu bol britský matematik a filozof Herbert Spencer, hlavný predstaviteľ sociálneho darwinizmu a evolucionizmu. Na neho nadväzuje aj súčasná diskusia, napr. okolo pojmu „sebecký gén“, ktorého autorom je britský etológ a evolučný biológ Richard Dawkins: čistý altruizmus nie je možný, alebo všeobecne za každým konaním sa skrýva egoizmus.

Tradícia britského myslenia od D. Huma po A. Smitha, ovplyvnená Mandevillom, naopak tvrdí, že človek tým, že sleduje svoje vlastné záujmy a potreby, zároveň slúži tiež druhým, ako to je zrejmé práve z ekonomickej praxe. Na rozdiel od predchádzajúcich chápala spoločenskú povahu človeka a teda nepovažovala sebectvo za vlastnosť, ale za vzťah, ktorý nie je možné pripisovať jednotlivcom. Pojmy "čistý egoizmus" alebo "čistý altruizmus" sa tu považujú za umelé konštrukcie bez hlbšieho zmyslu. V skutočnosti človek nikdy nemôže presne oddeliť vlastný prospech a prospech druhých ľudí a sebectvo potom znamená buď sústreďovanie sa na svoj vlastný úspech, alebo že ho druhým nepraje (porovnaj s egotizmom).

## Referencie

## Pozri aj
* Altruizmus

## Iné projekty

## Externé odkazy
* 

Kategória:Psychológia
Egídius Riman

**Egídius Riman** po lat. *Aegidius Romanus* (* 1243/1247 Rím – † 22. december 1316 Avignon) bol scholastický filozof a teológ, prívrženec tomizmu, augustinián (generálom rádu bol od 1292), od 1295 arcibiskup z Bourges. Pravdepodobný zostavovateľ buly pápeža Bonifáca VIII. Unam Sanctam.

## Život
Narodil sa medzi rokmi 1247 – 1247 v Ríme. Študoval v Paríži u svätého Tomáša Akvinského, vďaka čomu sa stal prívržencom tomistického aristotelizmu, ale odporcom averroizmu.  Vstúpil do Rehole svätého Augustína a stal sa prvým magistrom rehole v Paríži (od 1285 do 1291). V období do 1292 do 1295 zastával funkciu generálneho priora rehole. V roku 1295 bol menovaný arcibiskupom v Bourges. Ako scholastický filozof a teológ je považovaný za predstaviteľa politického augustinizmu a hierokratizmu. Pravdepodobne je autorom buly Unam Sanctam pápeža Bonifáca VIII. Zomrel v Avignone 22. decembra 1316.

## Dielo
Kritické vydanie diela:
* AEGIDIUS ROMANUS: *Opera omnia*, Florencia 1985, ISBN 882-22-338-08.

Najznámejšie spisy:
* Expositio in Aristotelis libros Rhetoricorum (1270-1282)  
* De regimine principum (1280)
* De erroribus philosophorum
* Contra gradus et pluralitatem formarum (1277 - 1278)
* De differentia ethicae, politicae et rhetoricae (1278-1279)
* Theoremata de esse et essentia (1278-1280)
* Quaestiones disputatae de esse et essentia (1285-1286)
* De formatione humani corporis in utero (1285 - 1295)
* De Ecclesiastica potestate (1301 - 1302) 

## Referencie

## Externé odkazy
* 
* Egidio Romano
* Aegidius Romanus mezi filosofií a lékařstvím 
* JAVIER LÓPEZ DE GOICOECHEA ZABALA, La glosa castellana al de regimine principum
* Stanford Encyclopedia of Philosophy.

Kategória:Stredovekí filozofi
Kategória:Politickí filozofi
Kategória:Úmrtia v 1316
Kategória:Talianski augustiniáni
Kategória:Talianski teológovia
Kategória:Talianski filozofi
Egotistickosť vedomia

**Egotistickosť vedomia** je podstatná vlastnosť vedomia spočívajúca v orientácii na vlastné ja ako
dôsledku oddelenosti života od jeho prostredia. Egotistická vzťahovosť vedomia ako jednoty oddelenej od prostredia je nevyhnutnou podmienkou ochrany života. Zahŕňa nadradzujúce hodnotenie vlastného ja v pomere k svojmu okoliu.

Pojem používal J. Albrecht

## Externé odkazy
* 

Kategória:Psychológia
Egotizmus

**Egotizmus** je:
* 1. nekritické hodnotenie seba samého, snaha jednostranne zdôrazňovať, vyzdvihovať, presadzovať vlastnú osobnosť; egotizmus je raná zameranosť psychiky na vlastné ja, na základe ktorej sa neskôr u dieťaťa vyvíja vzťah k ne-ja, k sociálnemu okoliu;
* 2. smer vysvetľujúci (umelecké) skutočnosti z tejto snahy.

Podľa Jána Albrechta má egotizmus rozpornú povahu, pretože na jednej strane to je orientácia na vlastné ja, spojená s jeho nadradzujúcim hodnotením, na druhej strane sa egotistický vzťah rozširuje z vlastného ja napríklad na vzťah matky k dieťaťu. No rozpornosť egotizmu vidno aj z toho, že môže ísť aj o jeho negatívny prejav v podobe suicídia.

## Externé odkazy
* 

Kategória:Filozofický slovník
Kategória:Osobnosť
Egypťania (starovek)

**Egypťania** je pôvodné označenie hamitského obyvateľstva z údolia dolného toku Nílu.

## Pozri aj
* Staroveký Egypt
* Staroegyptská kultúra

## Externé odkazy
* 





Kategória:Spoločnosť v starovekom Egypte
Kategória:Etniká, národy a národnosti
Egyptológia

**Egyptológia** je veda o histórii, spôsobe života, jazyka, náboženstva, architektúry a umení starých Egypťanov. Tvorí súčasť orientalistiky.  Sústreďuje sa na obdobie od 5. tisícročia pred naším letopočtom až do konca pôvodných náboženských praktík v 4. storočí nášho letopočtu. Odborníka  voláme „egyptológ“. V Európe, najmä na kontinente, sa egyptológia považuje predovšetkým za filologickú disciplínu, zatiaľ čo v Severnej Amerike sa často považuje za odvetvie archeológie. 

Zakladateľom a prvým profesorom egyptológie v Európe bol Jean-François Champollion.

## Významní alebo známi egyptológovia

* Athanasius Kircher
* Jean-François Champollion
* Giovanni Battista Belzoni
* Howard Carter
* Záhí Hawáss
* William Matthew Flinders Petrie
*Karl Richard Lepsius

## Iné projekty

## Externé odkazy
* 


Kategória:Staroveký Egypt
Kategória:Orientalistika
Christian von Ehrenfels

**Christian von Ehrenfels** (Maria Christian Julius Leopold Freiherr von Ehrenfels)  (* 2. jún 1859, Rodaun – † 8. september 1932, Lichtenau im Waldviertel) bol rakúsky psychológ a filozof, zakladateľ tvarovej psychológie. Významný predstaviteľ psychológie tónu a hudby. V rokoch 1896–1929 profesor filozofie na nemeckej časti Karlovej univerzity.

## Dielo
* *Über Gestaltqualitäten*. V: Vierteljahrsschrift für wissenschaftliche Philosophie, 14 (1890), s. 249–292
* *Werttheorie und Ethik*. V: Vierteljahrsschrift für wissenschaftliche Philosophie, 17 (1893), s. 26–110, 200–266, 321–363, 413–425; 18 (1894), s. 22–97
* *System der Werttheorie*. (2 zv.)  Leipzig: O. Reisland 1897, 1898
* *Sexuales, Ober- und Unterbewusstsein*. V: Politisch-Anthropologische Revue, 2 (1903–1904), s. 456–476
* *Die sexuale Reform*. V: Politisch-Anthropologische Revue, 2 (1903–1904), s. 970–994
* *Sexualethik*. Wiesbaden: J.F. Bergmann 1907
* *Leitziele zur Rassenbewertung*. V: Archiv für Rassen- und Gesellschaftsbiologie, 8 (1911), s. 59–71
* *Richard Wagner und seine Apostaten*. Ein Beitrag zur Jahrhundertfeier. Wien/Leipzig: H. Heller 1913
* *Kosmogonie*. Jena: Diederichs 1916
* *Das Primzahlengesetz, entwickelt und dargestellt auf Grund der Gestalttheorie*. Leipzig: Reisland 1922
* *Sexualmoral der Zukunft*. V: Archiv für Rassen- und Gesellschaftsbiologie, 22 (1930), s. 292–304
* *Philosophische Schriften* (4 zv.), zostavené  Reinhardom Fabianom. Mníchov, Viedeň: Philosophia-Verlag 1. Werttheorie. 1982; 2. Ästhetik. 1986; 3. Psychologie, Ethik, Erkenntnistheorie. 1988; 4. Metaphysik. 1990

## Externé odkazy
* 

Kategória:Rakúski filozofi
Kategória:Rakúski psychológovia
Kategória:Absolventi Univerzity v Graze
Kategória:Osobnosti z Viedne
Eugen Ehrlich

**Eugen Ehrlich** (* 14. september 1862, Černovice, Ukrajina – † 2. máj 1922, Viedeň, Rakúsko) bol rakúsky právnik (romanista a civilista), zakladateľ sociológie práva. Vo svojom najvýznamnejšom diele *Základy sociológie práva* (Grundlegung der Soziologie des Rechts, 1913) prvýkrát vytvára jasnú, vyhradenú koncepciu sociológie práva ako osobitnej disciplíny.

Podľa Ehrlicha spočíva ťažisko právneho vývoja v samotnej spoločnosti; právo je primárne spoločenským javom, v ktorom sa spoločnosť riadi sama (ako už u Comta).
 
Právo tvorené právnikmi a štátom je sekundárne, je len jednou zo závislých premenných v zložitom komplexe vzájomne pôsobiacich sociálnych faktorov. Právo podľa Ehrlicha je vnútorný spoločenský poriadok, vymedzené pravidlá správania sa ľudí vo vzájomných vzťahoch, ktorých časť tvoria aj tie, ktoré sú zabezpečené donútením štátu.

Právne normy predstavujú príkaz transformovaný do konania (bez ohľadu na to, či bol slovne formulovaný) v rámci vnútorného poriadku určitej ľudskej spoločnosti. Je to priblíženie sa k *právnej realite* - k pravidlám, podľa ktorých ľudia skutočne konajú vo svojom každodennom živote (živé právo - ČO JE), a ktoré sú často odlišné alebo i rozporné s pravidlami práva, zabezpečovanými štátnou mocou (platné právo - čo má byť), ktoré tvoria iba menšiu časť všetkých pravidiel ľudského správania sa. Takto sa u Ehrlicha ponímanie práva prelína s prvkami morálky, obyčají alebo psychiky.  

## Externé odkazy
* 
* Ерліх, Євген. Монтеск’є та соціологічна юриспруденція  / Пер. з анг. і передмова С.І. Нежурбіди  // Науковий вісник Чернівецького університету: Збірник наук. праць. Вип. 728: Правознавство. - Чернівці: ЧНУ, 2014. – C. 5-14.

Kategória:Rakúski sociológovia
Kategória:Osobnosti z Černovíc (Ukrajina)
Kategória:Rakúski právni romanisti
Kategória:Rakúski právni teoretici
Kategória:Absolventi Viedenskej univerzity
Džalál ad-Dín Rúmí

**Džalál ad-Dín Rúmí**, zvaný **Maulaví/Moulaví/Mawlawí/Maulawí**  (* 30. september 1207 Balch – † 17. december 1273 Konya; bol perzský básnik, teológ a mystik, zakladateľ sufistického rádu tancujúcich dervišov.

## Mená
Meno *Rúmí* nesie význam *z Rúmu*, čo bolo súhrnné arabské označenie pre Východorímsku ríšu, respektíve Balkán a Anatóliu. Uvádza sa aj pod menami **Džáláluddín Rúmí**, **Muhammad Džaláluddín**, **Chodávendegár**, **Mauláná Chodávendegár** (*Náš majster*), **Mevlana** (tur.) alebo **Celaddin Rumi** (tur.) 

## Učenie
Obsahom Rúmího učenia je sufizmus. Napísal, že keď rozbijeme atóm, nájdeme v ňom zmenšeninu našej slnečnej sústavy. Podla Rúmího sa Zem otáča okolo Slnka a planét je deväť.

Rúmí prežil všetky útrapy pohnutej doby pustošenej vojnami a katastrofami; z vlasti ho vyhnal tatársky vpád, ušiel do cudziny, v mladom veku zostal vdovcom s malými deťmi; pod údermi vrahov, medzi ktorými bol aj jeho vlastný syn, stratil duchovného účiteľa, ktorého miloval viac než seba samého. Napriek tomu všetkému Rúmí vydáva svedectvo o tom, že život má zmysel, že láska a radosť transcendujú všetko utrpenie, a že nič nie je absurdné.

## Literatúra
* Vitray-Meyerovitch, E. de: Rúmí a súfismus. Úvod do islámské mystiky, 1993

## Externé odkazy
* 

Kategória:Narodenia v 1207
Kategória:Úmrtia v 1273
Kategória:Perzskí básnici
Kategória:Osobnosti na tureckých bankovkách
Eidos

**Eidos** (gr.) je tvar, idea, forma, species. Podľa Husserla je eidos podstata (Wesen).

## Externé odkazy
* 
* 

Kategória:Filozofické koncepty
Porubský potok (prítok Rajčanky)

**Porubský potok** je potok na severe Slovenska, na území okresu Žilina. Je to pravostranný prítok Rajčanky, má dĺžku 15 km a je tokom IV. rádu. V Malej Fatre vytvára Porubskú dolinu.

## Prameň
Prameň v Malej Fatre, v podcelku Lúčanská Fatra, na juhozápadnom úpätí Hnilickej Kýčery (1 217,6 m n. m.) v nadmorskej výške okolo 910 m n. m.

## Smer toku
Po Kamennú Porubu na severozápad, potom prevažne na sever.

## Geomorfologické celky
1.Malá Fatra, podcelok Lúčanská Fatra, 2.Žilinská kotlina, podcelok Rajecká kotlina.

## Prítoky
Sprava z dolín Zadná Oselná, Predná Oselná, Lehotná, spod Usypanej skaly (1 158,2 m n. m.), zľava spod Kýčery (1 165,6 m n. m.), Rybnícky potok a prítok spod Rybníkov (517,2 m n. m.).

## Ústie
Ústi do Rajčanky pri Rajeckých Tepliciach v nadmorskej výške 411 m n. m.

## Obce
Kamenná Poruba, Konská, okrajom mesta Rajecké Teplice.

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Ekonometria

**Ekonometria** alebo **ekonometrika** (gr.) je aplikácia matematickych a štatistických metód na riešenie ekonomických problémov. 

Názov ekonometria pochádza z roku 1932 od nórskeho ekonóma Ragnara Frischa pôvodne znamenal akékoľvek matematické formulácie ekonomických zákonov. Prvé ekonometrické práce sa zaoberali konjunktúrnymi cyklami (harvardská škola), rozborom dopytu a konštrukciou makroekonomických modelov.

Ekonometria umožňuje analyzovať a predvídať správanie ekonomických veličín a hodnotiť ekonomické vzťahy.

Základné tématické okruhy ekonometrie:
* skúma formy a odhady parametrov v nákladových a produkčných funkciách
* skúma formy a odhady parametrov v sústave ponukových funkcií
* výskum foriem rozdelenia dôchodkov
* prostredníctvom medziodvetvových vzťahov skúma systémy ekonomickej rovnováhy

## Referencie


Kategória:Ekonómia
Kategória:Ekonomické ukazovatele
Kategória:Národné účtovníctvo
Kategória:Matematika
Kategória:Štatistika
Ekonómia myslenia

**Ekonómia myslenia** je dosahovanie maxima znalostí pomocou minima poznávacích prostriedkov. Jej princípom je téza, že kritérium pravdivosti poznania spočíva v dosiahnutí maxima znalostí pomocou minima poznávacích prostriedkov. Princíp ekonómie myslenia
zaviedol Ernst Mach.

## Externé odkazy
* 
* 

Kategória:Filozofické pojmy
Rímsky eklekticizmus

**Rímsky eklekticizmus** je smer rímskej filozofie, pre ktorého predstaviteľov je príznačné zvládnutie značného množstva súčasných poznatkov (encyklopedizmus a polyhistorizmus) a do značnej miery zámerné, koncepčné spájanie filozofém rôznej proveniencie.

Najvýznamnejším predstaviteľom rímskeho eklekticizmu bol Cicero.

## Predstavitelia

* Cicero
* Favorinus z Arelaty

## Externé odkazy
* 

Kategória:Antická filozofia
Ekonomická tabuľka

náhľad|Ilustrácia z pôvodného vydania
**Ekonomická tabuľka** (po francúzsky *Tableau économique*) od F. Quesnayho bolo prvé zobrazenie hlavných vzťahov v celkovom ročnom procese kapitalistickej reprodukcie. Bolo vypracované v r. 1758 v podobe tabuľky poddávajúcej prehľad o pohybe ročného produktu národnej výroby tak, že umožňuje reprodukciu v predošlom meradle. Quesnayho Ekonomická tabuľka obsahuje prvé stopy národného účtovníctva.

## Iné projekty

## Zdroj
* 

Kategória:Národné účtovníctvo
Kategória:Makroekonómia
Kategória:Fyziokratizmus
Kategória:Knihy z 1758
Ekonomizmus

**Ekonomizmus** bol smer v ruskej sociálnej demokracii, podľa ktorého úloha robotníckej triedy spočíva v ekonomickom boji - v boji za zlepšenie pracovných podmienok, zvýšenie miezd atď. 

Predstaviteľmi boli: S. N. Prokopovič, J. D. Kuskovová a iní.

## Externé odkazy
* 

Kategória:Marxizmus
Sociálna ekológia

**Sociálna ekológia** je oblasť poznatkov, ktorá skúma rozličné aspekty vzájomného pôsobenia spoločnosti a prírody.

## Externé odkazy
* 

Kategória:Ekológia
Ekvifinalita

**Ekvifinalita** alebo **ekvifinálnosť** je dosiahnutie jedného a toho istého konečného stavu systému z rôznych východiskových podmienok. Podľa Bertalanffyho je to všeobecná vlastnosť otvorených systémov, ktoré smerujú k dynamickej rovnováhe. Vzťahuje sa to najmä na živé organizmy: napríklad ježovka morská môže vzniknúť z úplného, normálneho zárodku alebo z polovice experimentálne rozdeleného zárodku alebo z
dvoch zlúčených zárodkov.

## Externé odkazy
* 

Kategória:Kybernetika
Ekvivalencia

**Ekvivalencia** môže byť:
*všeobecne: rovnocennosť, rovnaká platnosť, rovnaká hodnota
*vo filozofii: pozri ekvivalencia (filozofia)
*v matematike: 
**relácia ekvivalencie
**izomorfizmus
**ekvipotenčnosť (množín)
**ekvivalecia (funktor)
**v logike: 
***logická spojka, pozri ekvivalencia (logika)
***logická ekvivalencia (výrazov)
***skrátene materiálna ekvivalencia
*v chémii: rovnaké mocenstvo

## Pozri aj
*princíp ekvivalencie
*bod ekvivalencie
Ekvivalentnosť

**Ekvivalentnosť** (lat.) je vzťah typu rovnosti, vyznačujúci sa reflexívnosťou, symetrickosťou a tranzitívnosťou. Napr. podobnosť, vzťah rovnakej veľkosti, vzťah rovnakej mohutnosti množín, izomorfizmus systémov, rovnobežnosť priamok, rovnobežnosť rovín atď.

## Iné projekty

## Externé odkazy
* 

Kategória:Matematika
Ekvivalentnosť výrokov

**Ekvivalentnosť výrokov** je vzťah výrokov majúcich rovnaké pravdivostné hodnoty, t. j. keď sú obidva buď pravdivé alebo obidva nepravdivé.

## Externé odkazy
* 
* Ekvlivalentnosť výrokov na  pohodovamatematika.sk 

Kategória:Logika
Kuneradský potok

**Kuneradský potok** je potok na území okresu Žilina, je to pravostranný prítok Rajčanky a má dĺžku 15 km. Na hornom toku preteká Svitačovou dolinou. 

*Prameň:* v Malej Fatre, v podcelku Lúčanská Fatra, na južných svahoch Veľkej lúky (1 475,5 m n. m.) v nadmorskej výške okolo 1 270 m n. m. V období topenia snehu sú zdrojnicami dva občasné vodné toky spod hrebeňa Martinských holí v nadmorskej výške cca 

*Smer toku:* po Kuneradský zámok na západ, potom na severozápad, na dolnom toku viac-menej na sever

*Geomorfologické celky:* 1.Malá Fatra, podcelok Lúčanská Fatra, 2.Žilinská kotlina, podcelok Rajecká kotlina

*Prítoky:* sprava vetva Stránskeho potoka, zľava prítok spod Kopy (1 232,2 m n. m.), Bystrička

*Ústie:* do Rajčanky na území mesta Rajecké Teplice v nadmorskej výške okolo 410 m n. m.

*Obce:* Kunerad a Rajecké Teplice

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Kategória:Kunerad
Kategória:Konská (okres Žilina)
Kategória:Rajecké Teplice
Ektoderma

**Ektoderma** alebo menej často [a po česky] **ektoderm** alebo **epiblast** môže byť:
* v zoológii: vonkajší zárodočný list, vznikajúci vo vývinovom štádiu zárodku, ktoré zodpovedá gastrulácii, pozri ektoderma (zoológia)
* v botanike: šupinka na boku hypokotylu na embryu niektorých tráv, pozri epiblast (botanika)

## Referencie
Élan vital

**Élan vital** (fr.) je životná aktivita, vzruch, životná energia. Pojem *élan vital* rozvíjal Henri Bergson.

## Externé odkazy
* 

Kategória:Filozofické koncepty
Ekumenizmus

**Ekumenizmus** alebo **ekumenické hnutie** je hnutie za zjednotenie všetkých cirkví, v užšom zmysle len kresťanských cirkví sveta. Počiatky hnutia sú v 19. storočí, prvé organizované formy sa objavujú v 20. storočí.

## Iné projekty

Kategória:Kresťanstvo
Elea

**Elea** alebo **Velia** alebo **Elaia** bola starogrécka prímorská kolónia na západnom pobreží Lukánie, založená v polovici 6. storočí pred Kr., po spojeneckej vojne municípium.

V Elea sa narodili Zenón z Eley a Parmenides a vznikla tu eleatská filozofická škola.

Od roku 1998 je oblasť súčasťou svetového dedičstva UNESCO.

## Iné projekty

## Externé odkazy
* 
* Mesto v Velia
* Velia (Informácia)
* Ruins of Velia 

Kategória:Zaniknuté mestá v Taliansku
Kategória:Starogrécke mestá
Kategória:Dejiny Talianska
Elektret

**Elektret** (gr.) je tyčka alebo platnička z dielektrika, ktorá má stály elektrický náboj.

Elektret je elektrickým ekvivalentom trvalého magnetu. Elektretové materiály sú napr. selén a síra.

Elektrety sa v technike využívajú ako elektretové mikrofóny a elektrostatické filtre.

## Externé odkazy
* 

Kategória:Fyzika
Elektrotropizmus

**Elektrotropizmus** (gr.) je rastový ohyb orgánov v elektrickom poli.

Keď sú protiľahlé strany nejakého orgánu rastliny zapojené na jednosmerný prúd alebo sú vložené do elektrického poľa, rastliny vykazujú slabú ohybovú reakciu.

## Externé odkazy
* 

Kategória:Botanika
Elektrodynamika

**Elektrodynamika** je časť náuky o elektromagnetizme zaoberajúca sa pohybom elektricky nabitých častíc, ich vzájomným pôsobením prostredníctvom elektromagnetického poľa a elektromagnetickým vlnením.

Niekedy sa do elektrodynamiky zahŕňa aj elektrostatika.

## Externé odkazy
* 

Kategória:Elektromagnetizmus
Valenčný elektrón

**Valenčné elektróny** sú elektróny v okrajovej, väčšinou neúplne obsadenej časti elektrónového obalu atómu. Valenčné elektróny rozhodujú o chemických vlastnostiach prvkov. Napríklad pri vzácnych plynoch je zaplnená valenčná vrstva príčinou ich nereaktivity. 

## Externé odkazy

* 

Kategória:Atóm
Element

**Element** (lat. elementum - pralátka, živel, prvok) môže byť:
* prvok (v zmysle podstatná najjednoduchšia zložka)
* základný poznatok
* (prírodný) živel

## Iné projekty
Elenchos

**Elenchos** () je *preskúmanie (s cieľom vyvrátenia)* – metóda, ktorú Sokrates používal ako súčasť maieutiky pri skúmaní pováh a definícií (hlavne etických konceptov ako napr. cnosť, spravodlivosť) a pri praktickom rozhodovaní o tom, ako žiť.

## Externé odkazy
* 

Kategória:Sokrates
Elementárny

**Elementárny** (lat.) je najjednoduchší, atomický; základný, prvotný. Z hľadiska logickej analýzy elementárny výrok okrem seba neobsahuje žiaden iný výrok.

## Externé odkazy

* 

Kategória:Logika
Turiansky potok

**Turiansky potok** je potok na Hornom Považí na území okresu Žilina. Je to pravostranný prítok Rajčanky s dĺžkou 9,9 km, je tokom IV. rádu. Preteká Turskou dolinou, nad sútokom s Rajčankou vystupuje Turská skala, obtočník Rajčanky.

## Prameň
Pramení v Malej Fatre, v podcelku Lúčanská Fatra, na severozápadnom úpätí Zázrivej () v nadmorskej výške približne ()

## Opis toku
V pramennej oblasti tečie na sever cez lokalitu Bitanová, sprava priberá postupne tri krátke prítoky: zo západného svahu Dlhej lúky (), z juhozápadného svahu Minčola () a z východného svahu Skalnatej (). Následne sa stáča na západ, vteká do Turianskej doliny, kde najprv priberá dlhší ľavostranný prítok z juhozápadného svahu Zázrivej, tok sa oblúkom postupne stáča na sever, pričom zľava priberá tri krátke prítoky spod Kobylia. Na strednom toku ďalej priberá dva pravostranné prítoky: z doliny Zdobina a spod Hornej Rovne a potok prechodne tečie severozápadným smerom. Na dolnom toku vteká do intravilánu obce Turie, zároveň vteká do Žilinskej kotliny, kde už tečie smerom na západ. V obci ešte priberá krátky pravostranný prítok tečúci od miestneho poľnohospodárskeho družstva a ľavostranný Polomec, podteká Turskú skalu na ľavom brehu, následne aj železničnú trať č. 126 a štátnu cestu I/64 a západne od obce sa vlieva do Rajčanky.

## Geomorfologické celky
*Malá Fatra, geomorfologický podcelok Lúčanská Fatra, geomorfologická časť Lúčanské Veterné hole
*Žilinská kotlina, geomorfologický podcelok Žilinská pahorkatina

## Prítoky
*Pravostranné: 
** prítok zo západného svahu Dlhej lúky
** prítok z juhozápadného svahu Minčola
** prítok z východného svahu Skalnatej
** prítok z doliny Zdobina
** prítok zo severozápadného svahu Hornej rovne ()
** prítok pritekajúci od areálu poľnohospodárskeho družstva v obci Turie
*Ľavostranné: 
** prítok z juhozápadného svahu Zázrivej
** prítok z východného svahu Kobylia ()
** prítok zo severného úpätia Kobylia a tečúceho lokalitou Staňová
** prítok z lokality Kováčová 
** potok Polomec

## Ústie
Do Rajčanky ústi západne od obce Turie v nadmorskej výške () pod Turskou skalou.

## Obce
Tečie iba katastrálnym územím obce Turie.

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Eleutér (pápež)

Svätý **Eleutér** (iné názvy: **Eleutherus, Eleuterus, Eleuterius**;  *Eleutherus*) bol približne v rokoch 174/175–189/193 13. pápežom katolíckej cirkvi. Eleutherus bol pôvodem Grék. Podľa kroniky pápežov *Liber Pontificalis*, ktorá ale pochádza až zo 6. storočia, sa narodil v meste Nikopolis v kraji Epirus a jeho otec sa údajne volal Abundius.

Bol diakonom pápeža Aniceta. V r. 177/8 Eleuteria navštívil Ireneja z Lyonu, ktorý priniesol so sebou list od tamojšej cirkvi, potom trpel veľkou perzekúciou, vykladal mu svoje názory na montanizmus. Sviatok má 26. mája.

## Literatúra
* 

## Iné projekty

## Externé odkazy
* 
* The Catholic Encyclopedia - www.newadvent.org 

Kategória:Grécki pápeži
Kategória:Grécki katolícki svätci
Kategória:Úmrtia v 2. storočí
Kategória:Katolícki svätci majúci sviatok 26. mája
Elitárstvo

**Elitárstvo** je filozoficko-sociologická koncepcia o zvláštnom poslaní a výnimočnej
spoločensko-politickej a intelektuálnej aktivite elít.

Elitárstvo môže byť tiež vyvyšovanie sa elity voči zvyšku spoločnosti.

## Externé odkazy
* 

Kategória:Filozofický slovník
Kategória:Sociológia
ELIZA

thumb|400px

**ELIZA** je jednoduchý počítačový program, ktorý vedie s používateľom *konverzáciu* tak, že opakuje výroky a kladie jednoduché otázky založené na kľúčových slovách zachytených z predchádzajúcich komentárov. Jeho autor, Joseph Weizenbaum, napísal ELIZU ako vtip a zhrozil sa, keď zistil, že ľudia tento program berú vážne. ELIZA sa často používa na poli umelej inteligencie na dôkaz toho, že počítač, ktorý vedie rozhovor, nemusí byť vždy inteligentný.

## Externé odkazy
* 

Kategória:Umelá inteligencia
Kategória:Počítačové hry
Elizeus

[náhľad|[Ikona proroka Elizea (18. stor.), monastier Kiži (Rusko)]]
**Elizeus** (hebr. אלישע בן שפט - *Eliša ben Šafat*) bol starozákonný prorok, žiak a nástupca proroka Eliáša. Pôsobil v Izraelskom kráľovstve (Severnom) v 9. storočí pred Kr. za vlády kráľov Ochoziáša, Jorama, Jehua, Joachaza a Joasa. Jeho pôsobenie je popísané v Knihách kráľov v Biblii. Jeho činnosť sa spomína najmä v hlavách/kapitolách 2 až 14 Druhej knihy kráľov.

Jeho otcom bol Šafat. Elizeus sa najprv stal žiakom Eliáša, ktorý ho povolal keď práve oral. Keď bol Eliáš vzatý do neba Elizeus prevzal jeho poslanie. Za svoje dobrodenia nechcel nič prijímať.

Rovnako ako jeho učiteľ aj Elizeus ostro kritizoval kráľovskú dynastiu Amriovcov (Omriovcov) kvôli modloslužbe. V roku 845 pred Kr. pomazal za kráľa Jehua, ktorému sa podarilo zavraždiť izraelského kráľa Jorama, jeho matku Jezabel, aj júdskeho kráľa Ochoziáša v údolí Jezrael.

Zomrel za kráľa Joasa. Za cisára Juliána Odpadlíka (Apostatu) bola väčšina jeho pozostatkov spálená. Menšiu časť sa podarilo zachrániť a premiestniť do Alexandrie.

Gréckokatolícka a pravoslávna cirkev si ho pripomínajú 14. júna.

V islame je známy ako *al-Jasa*.

## Referencie

## Literatúra
* "Dňa 14. júna : Svätý prorok Elizej." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 310-312. ISBN 80-7165-381-0
* "Elizeus, prorok : 14. jún." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 260-261. ISBN 80-967341-1-3
* "14. jún : Sv. ELIZEJ, prorok." In: Daniel Dian - Viliam Judák: Každý deň so svätými : I. diel. Trnava : Spolok svätého Vojtecha, 2006. s. 175-176. ISBN 80-7162-618-X

## Pozri aj
* Knihy kráľov

Kategória:Biblické postavy
Kategória:Proroci v Starom zákone
Kategória:Proroci v judaizme
Elster (glaciál)

**Elster** je glaciál v severoeurópskom systéme zaľadnenia, medzi holsteinom a kromerom (resp. voigstedtom resp. arternom). 

**Časové vymedzenie**:
* elster v najširšom zmysle = 400/350 000 – 750/? 000 pred Kr. (časovo mu predchádza artern)
* elster v širšom zmysle = 400/350 000 – 600/? 000 pred Kr. (časovo mu predchádza voigstedt, čo je najmladšia fáza kromeru v užšom zmysle)
* elster v užšom zmysle = mladší elster = tesne pred 400/350 000 pred Kr. (časovo mu predchádza kromer v širšom zmysle)

**Delenie**:
Elster v najširšom zmysle:
* elster v širšom zmysle:
** elster v užšom zmysle = mladší elster
** interelster
** starší elster
* voigstedt
* helme

V alpskom systému elsteru v širšom zmysle zodpovedá pravdepodobne mindel (elsteru v najširšom zmysle mindel + günz-mimdel + mladší günz), ale u niektorých autorov elsteru zodpovedá günz.

Kategória:Glaciály
Éma

**Éma** je štruktúrna jednotka povedzme kultúry, ako filozoféma, matéma, mytéma, pragméma a pod.

Émou kultúry je napríklad filozofia, mýtus, teológia, pojem, číslo, skrutka, kladivo, predstava stromu a pod., pokiaľ plnia kultúrotvornú funkciu, čiže umožňujú premenu zla na dobro.

## Príklady
* filozoféma
* fonéma
* mytéma
* psychéma
* sonéma
* strategéma
* štyléma
* tonéma

## Externé odkazy
* 

Kategória:Filozofické koncepty
Emanácia

**Emanácia** je výron, vyžarovanie, vychádzanie nižšieho, menej dokonalého bytia z vyššieho, dokonalejšieho princípu, ktorý tým však sám zostáva nezmenený, nezmenšený, neprechádza do emanovaného (na rozdiel od evolúcie). Učenie o emanácii rozpracúval najmä  novoplatonizmus a naň nadväzujúce učenia (napríklad v arabskej filozofii učenie al-Kindího, al-Fárábího a i.).

Podľa Plotina je emanácia vyžarovanie jedného stupňa súcna vo svete z druhého stupňa; je to proces, ktorý neprebieha v čase, ale je to vzťah odvekej odvodenosti alebo
závislosti.

## Zdroje
* 
* 

Kategória:Gnosticizmus
Kategória:Metafyzika
Kategória:Platonizmus
Emancipácia

**Emancipácia** môže byť:
* oslobodenie (sa) z bezprávnej, ponižujúcej spoločenskej závislosti; osamostatnenie sa; zrovnoprávnenie, pozri emancipácia (oslobodenie sa)
*v práve aj:
**skrátene emancipácia dieťaťa (vzdanie alebo zrieknutie sa vzájomných práv a povinností týkajúcich sa starostlivosti o, opatrovania a zárobku dieťaťa)
**v rímskom práve: uvoľnenie podriadenej osoby (dieťaťa) z moci hlavy rodiny (otca), pozri emancipácia (rímske právo)
*v cirkvi: pozri emancipácia (cirkev)
*v ekológii: istý stupeň nezávislosti organizmu od prostredia ako dôsledok evolúcie regulačných mechanizmov, pozri emancipácia (ekológia)
Embryológia

náhľad|240px|right|'''1''' - morula, '''2''' - blastula
náhľad|240px|'''1''' - blastula, '''2''' - gastrula s blastopórou; '''oranžová''' - ektoderm, '''červená''' - endoderm
**Embryológia** je náuka o individuálnom vývoji organizmov od oplodnenia vajíčka až po životaschopného jedinca. Podľa skúmaných objektov je embryológia rastlín, živočíchov a človeka. Jedným zo zakladateľov embryológie je Karl Ernst von Baer.

## Typy
* Morfologická embryológia - skúma tvarové zmeny
* Fyziologická embryológia - skúma vývoj funkcie orgánov
* Experimentálna embryológia - skúma príčiny zmien experimentálnymi metódami
* Porovnávacia embryológia - porovnáva vývoj rôznych druhov organizmov.

## Iné projekty

## Externé odkazy
* 


Kategória:Biológia
Porovnávacia embryológia

**Porovnávacia embryológia** je komparatívna disciplína porovnávajúca vo svojom výskume individuálny vývoj rônych druhov organizmov od oplodnenia vajíčka až po životaschopného jedinca.

## Externé odkazy
* 

## Pozri aj
* embryológia

Kategória:Embryológia
Beliansky potok (prítok Varínky)

**Beliansky potok** je ľavostranný prítok Varínky, meria 8,2 km a je tokom IV. rádu. Tečie vo východnej časti okresu Žilina. 

## Prameň
Pramení v Malej Fatre, v podcelku Krivánska Fatra, na severných stráňach Malého Kriváňa (1 670,9 m n. m.) v nadmorskej výške približne 1 420 m n. m. V nadmorskej výške cca 650 m, napája potok jeden s najvýdatnejších prameňov podzemnej vody v Malej Fatre s výdatnosťou niekoľko desiatok litrov za sekundu.

## Opis toku
Preteká severozápadným a severným smerom Belianskou dolinou v Malej Fatre a obcou Belá v Žilinskej kotline. Pramenná oblasť s vejárom prítokov je súčasťou Národnej prírodnej rezervácie Prípor. Do Varínky ústi pri obci Belá v nadmorskej výške cca 435 m n. m.

## Galéria

Image:Beliansky potok.JPG
Image:Beliansky potok2.JPG
Image:Beliansky potok1.JPG


## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Krivánskej Fatre
Kategória:Belá (okres Žilina)
Kategória:Vodné toky v okrese Žilina
Harrington Emerson

**Harrington Emerson** (* 2. august 1853, Trenton, New Jersey, USA – † 2. september 1931, New York, New York bol americký inžinier, priekopník priemyslu, staviteľstva, manažmentu a teórie organizácie. V praxi rozvíjal taylorizmus.

## Iné projekty

## Externé odkazy
* Harrington Emerson Papers, 1848-1931  

Kategória:Inžinieri USA
Kategória:Osobnosti z New Jersey
Emfyteuza

**Emfyteuza** bola dedičná držba pôdy, právo scudziť nehnuteľný majetok. Emfyteuza bola spojená s úplným alebo čiastočným reluovaním robotnej a naturálnej renty na peňažnú.

## Zdroje

## Ďalšia literatúra
* 

Kategória:Právo
Emir

**Emir** (arab.  *’amír*) môže byť:
*historicky: 
**titul vojvodcu, veliteľa moslimského vojska
**vládca emirátu v severnej Afrike, na Pyrenejskom polostrove a na Blízkom východe (európsky ekvivalent je knieža)
** vojenská hodnosť u mamelukov
** amír al-umará'
** amír al-mu'minín
* amír al-hadždž
* vládca emirátu (európsky ekvivalent je princ)

## Externé odkazy
* 
*
Emisia častice

**Emisia častice** je proces vysielania častice látkou, jeden zo základných procesov, z ktorých
vzniká interakcia.

## Externé odkazy
* 

Kategória:Fyzika
Emirát

**Emirát** () je správny celok na čele s dedičným monarchom s titulom emir (v minulosti knieža, dnes princ) alebo šejk (starešina). Samostatné emiráty vznikali v severnej Afrike, na Blízkom východe, ale aj v Španielsku. Ako *emirát* sa označujú aj administratívne správne celky na čele s členom kráľovskej rodiny, napríklad guvernoráty v Saudskej Arábii.

Medzi nezávislé emiráty patria:
* Katar
* Kuvajt
* jednotlivé Spojené arabské emiráty

## Iné projekty

## Externé odkazy
* 

Kategória:Formy vlády
Emisia

**Emisia** (lat.) môže byť:
* všeobecne: 
** vysielanie
** vypúšťanie
*v ekonómii:
** v peňažníctve: danie do obehu (bankoviek, štátoviek), pozri emisia (peňažníctvo) 
** vydanie cenného papiera/cenných papierov, pozri emisia (cenné papiere)
*vo fyzike: vyžarovanie, vysielanie, uvoľňovanie (napr. lúčov, elektrónov), pozri napr. emisia častice
*v ochrane životného prostredia: každé priame alebo nepriame vypustenie znečisťujúcej látky do ovzdušia, pozri emisia (životné prostredie)
* vo filatelistike: vydanie poštových cenín, pozri emisia (filatelistika)

Kto vykonáva/je pôvodcom emisie, nazýva sa **emitent** (v niektorých kontextoch aj vydavateľ).

## Pozri aj
* emisie dopravných prostriedkov

## Referencie


## Zdroj
*
Emitrón

**Emitrón** (lat.+ gr.) je televízna snímacia elektrónka.

## Externé odkazy

* 

Kategória:Elektronika
Emmerám

Svätý **Emmerám** alebo **Emmeramus** (* ?† 652) bol misijný biskup, ktorý začiatkom 8. stor. odišiel z južnej Galie do Bavorska, kde zomrel ako mučeník.

## Uctievanie
Katolícka cirkev si tohto svätca pripomína podľa Rímskeho martyrológia 22. septembra.

V 9. storočí sa tento svätec stal patrónom baziliky v Regensburgu, odkiaľ sa pravdepodobne okolo roku 880 za Vichinga dostal Emmerámov kult do Nitry. Z kaplnky bola postupne prebudovaná na baziliku sv. Emmeráma.

Je známe, že medzi rokmi 915935 bol kult Emmeráma známy aj na kniežacom dvore v Prahe.

## Referencie


## Pozri aj

* Bazilika svätého Emeráma
* Zoznam svätcov Katolíckej cirkvi

## Iné projekty

## Externé odkazy
* 

Kategória:Osoby s neistým dátumom narodenia
Kategória:Úmrtia v 652
Kategória:Českí katolícki svätci
Kategória:Kresťanskí mučeníci
Emocionalita

**Emocionalita** (lat.) je aktuálny citový sprievod a súčasť prežívania; relatívne trvalá súčasť
vzťahov človeka k okoliu i k sebe samému; prejavuje sa zmenami fyziologickými, mimikou a i.

Emocionalita je vlastnosť charakterizujúca obsah, kvalitu a dynamiku emócií a citov. Tie sa prejavujú v temperamentových zložkách, v správaní a prežívaní ako aj iných aktivitách, fyziologické zmeny a výrazové prejavy nevynímajúc. Obsah väčšiny emócií a citov súvisí s ich intencionalitou, a tak sa v rôznych kultúrach diferencujú aj štruktúry prežívania tých istých situácií a sú rôzne emočne akcentované a zafarbené, napr. to, čo spôsobuje nechuť či odpor u Európana, ponecháva príslušníka iného kultúrneho okruhu ľahostajným.

## Externé odkazy
* 

Kategória:Emócie
Emocionalizmus

**Emocionalizmus** (lat.) je názor, ktorý za základný duševný stav človeka považuje cit.

## Predstavitelia emocionalizmu
*David Hume
*Friedrich Heinrich Jacobi

## Externé odkazy
* 

Kategória:Filozofické smery
Empiriomonizmus

**Empiriomonizmus** je filozofia A. A. Bogdanova, forma empiriokriticizmu.

## Externé odkazy
* 

Kategória:Filozofické smery
Empíria

::*O slovenskom veľkoobchodnom podniku podobného mena pozri [[EMPIRIA]].*
**Empíria** (gr.) môže byť:
* skúsenosť ako prameň poznania alebo ako poznávacia metóda
* súhrn všetkých vedeckých postupov zameraných na získavanie poznatkov založených ne priamom zmyslovom vnímaní (napr. pozorovanie, experimentálny výskum), čiže zjednodušene povedané: vedecké pozorovania a pokusy
* pozorovanie rôznych javov za prirodzených podmienok, nie experimentálne

## Pozri aj
* empirizmus
* empirická veda

## Zdroj

Kategória:Epistemológia
Empiriosymbolizmus

**Empiriosymbolizmus** je filozofické učenie P. S. Juškeviča, forma empiriokriticizmu. Podľa empiriosymoblizmu je svet komplex empiriosymbolov systematizujúcich prvotné dáta kolektivneho ľudského poznania. Voľbu toho či onoho systému symboliky
diktuje vhodnosť interpretácie skúsenosti.

## Externé odkazy
* 

Kategória:Filozofické smery
Beliansky potok (prítok Belej)

**Beliansky potok** je krátky potok v západnej časti okresu Košice-okolie. Je to pravostranný prítok Belej s dĺžkou 3 km, je tokom VI. rádu. 

## Prameň
Pramení v pohorí Čierna hora na juhozápadnom svahu Vysokého vrchu (851,0 m n. m.), pod sedlom Repy, v nadmorskej výške približne 590 m n. m.

## Opis toku
Od prameňa tečie juhozápadným smerom cez geomorfologický podcelok Pokryvy a na strednom toku priberá pravostranný prítok prameniaci južne od kóty 887,8 m n. m. a tečúci lokalitou Hrb. Na dolnom toku vteká do intravilánu obce Košická Belá, kde sa priamo v strede obce vlieva do Belej v nadmorskej výške cca 380 m n. m.

## Referencie

Kategória:Potoky na Slovensku
Kategória:Povodie Hornádu
Kategória:Vodné toky v Čiernej hore
Kategória:Vodné toky v okrese Košice-okolie
Novoveký empirizmus

**Novoveký empirizmus** je gnozeologický postoj k problému pôvodu nášho poznania v novovekej filozofii, ktorého vznik sa spája najmä s F. Baconom. Predchodcom novovekého empirizmu bol Roger Bacon.

Novoveký empirizmus bol zameraný najmä proti scholastickej metóde a teórii. Všetko vedenie pôvodne pochádza zo skúsenosti a jediným prostriedkom, ako dospieť od empírie
k teórii, od vedenia o jednotlivom k všeobecnému poznaniu, je indukcia.

Novoveký empirizmus úzko súvisí s emancipáciou moderných prírodných vied. Tie sa najprv chápali ako empirické špeciálne vedy (napr. astronómia, fyzika, chémia), orientované podľa paradigmy mechaniky (a potiaľ mechanisticky). V tejto metodickej abstrakcii dosiahli obrovské výsledky. Tento uspech podnietil snahu skúmať empiricko-mechanistickými metódami aj ľudskú prax. Konanie v tomto smere sa chápalo ako prírodný proces, ktorý sa - analogicky s
fyzikálnymi alebo biologickými procesmi - môže stať predmetom akoby prírodovedeckého poznania. Psychológia a sociológia vznikli ako empirické vedy zo snahy skúmať psychické javy a sociálne javy v tomto zmysle prírodovedeckými metódami. V priebehu tohto vývoja vznikli rôzne empirické teórie konania (napr. psychologické, sociologické, biologické) 

## Externé odkazy
* 

Kategória:Empirizmus
Kategória:Novoveká filozofia
Emporium

1. **Emporium** je latinský výraz označujúci tržnica (najmä rímska). Gréckym variantom slova je slovo **emporion**.

2. V Byzantskej ríši boli gréckym variantom **emporion** označované mestá s tržnicou. Zväčša tento titul niesli väčšie prístavné mestá ako Efez, či Korint, občas však býval pojem používaný aj pre menšie obchodné prístavy, či trhové miesta pri hraniciach a na obchodných cestách.

## Referencie

Kategória:Latinské výrazy
Kategória:Byzantská ríša
Kategória:Staroveký Rím
En

**En** môže byť:

* medzinárodná skratka pre anglický jazyk (ISO 639-1 code)
* skratka pre elektronegaitvitu
* v gréčtine znamená v, vnútri.
* rétorománsky názov rieky Inn

**EN** môže byť:
* Európska norma
En soi

**En soi** (fr.) je francúzsky výraz, ktorý doslova znamená v sebe alebo o sebe. Vyskytuje sa napríklad vo filozofii J. P. Sartra (dielo *Bytie a ničota* 1943), kde označuje konkrétnu, nemennú formu bytia, identitu, napríklad hmotného objektu. Opakom je výraz *pour soi* (pre seba), ktorý označuje spôsob bytia vedomia.

Kategória:Francúzska filozofia
Kategória:Francúzske výrazy
Hypertextová encyklopédia

**Hypertextová encyklopédia** je encyklopédia, ktorá umožňujúca nesekvenčné čítanie prostredníctvom hypertextu.

## Príklady
*FILIT
*Informit

## Externé odkazy
* 

Kategória:Hypertext
Kategória:Encyklopédie
Encyklopedizmus

**Encyklopedizmus** je snaha o súhrn všetkých vedomostí v rámci jedného vedeckého diela alebo súboru diel; slovníková jednotka, slovníkové heslo, spracované podrobne, súhrnne, ako v náučnom slovníku.

## Pozri aj
*encyklopédia

## Externé odkazy
* 

Kategória:Literárne pojmy
Encyklika

**Encyklika** (lat. *encyclicus* = okrúhly, cirkulujúci < gr. ἐγκύκλιος - enkyklios = okrúhly, cirkulujúci < gr. κύκλος - kyklos = kruh, koleso) je okružný list pápeža alebo patriarchu adresovaný pôvodne biskupom, dnes spravidla aj kňazom a veriacim na celom svete. 

## V Katolíckej cirkvi

Encyklika obsahuje poučenie pápeža o cirkevných zásadách v závažných otázkach viery a mravov. Každá má danú určitú tému, pápež obvykle počas svojho pôsobenia vydá encyklík niekoľko.

### Čiastočný zoznam encyklík

## Iné projekty

## Externé odkazy
* Zoznam pápežských dokumentov na www.kbs.sk

## Zdroj

Kategória:Pápežstvo
Endermatickosť

**Endermatickosť** (gr.-&gt;lat.) je vlastnosť pôsobiť povrchovo na kožu.

## Externé odkazy
* 

Kategória:Dermatológia
Endokard

**Endokard** (gr.) je vnútorná srdcová blana, vnútrosrdie. 

## Externé odkazy
* 

Kategória:Obehová sústava
Endokarditída

**Endokarditída** (gr.) je zápal endokardu  - vnútornej výstelky srdca, ktorý sa prejavuje najmä postihnutím srdcových chlopní s ich poškodením a vznikom chlopňovej chyby.

Infekčná endokarditída (tiež bakteriálna endokarditída, lat. endocarditis lenta) je spôsobená infekciou baktériami alebo kvasinkami, ktoré prenikli do krvného obehu a adherovali (usadili sa) na poškodenom mieste endokardu, najčastejšie chlopne, spravidla u pacienta s oslabenou imunitou.

Neinfekčná endokarditída môže byť následkom autoimunitného zápalu v rámci reumatickej horúčky (febris rheumatica), systémového lupus erythematodes ako Libman-Sachsova verukózna endokarditída, poškodenia pravých oddielov srdca pri karcinoide alebo prebiehať ako nebakteriálna trombotická endokarditída v rámci paraneoplastického syndrómu pri zhubných nádoroch. V súčasnosti je to pomerne zriedkavé ochorenie, častejšia je bakteriálna endokarditída, ktorá postihuje prevažne ľudí s oslabeným imunitným systémom (podvýživou, drogovo závislých, so zhubnými nádormi), alebo s cudzorodým materiálom v srdci (napr. chlopňové protézy).

Následkom endokarditídy môže byť najmä poškodenie srdcových chlopní, vedúce až k srdcovému zlyhaniu.

## Pozri aj
Infekčná endokarditída

## Zdroje

* Článok Neinfekční endokarditida vo Wikiskriptách. Dostupné online: https://www.wikiskripta.eu/w/Neinfek%C4%8Dn%C3%AD_endokarditida
* Článok Infekční endokarditida vo Wikiskriptách. Dostupné online: https://www.wikiskripta.eu/w/Infek%C4%8Dn%C3%AD_endokarditida

Kategória:Choroby srdca
Energetika

**Energetika** je vedný odbor, ktorý sa zaoberá hospodárnym využitím všetkých zdrojov a zásob energie a tiež priemyselné odvetvie dodávajúce energiu.

## Zdroj
* 

## Externé odkazy
* oEnergetike.sk


Kategória:Priemyselné odvetvia
Aktivačná energia

thumb|300px|
**Aktivačná energia** (**E<sub>a</sub>** - kJ.mol−1) je energia potrebná na to, aby sa pri vzájomnom stretnutí dvoch molekúl uskutočnila chemická reakcia. V jednoduchosti predstavuje aktivačná energia potenciálovú bariéru, ktorá oddeľuje dve minimá potenciálnej energie (energie reaktantov a produktov).

Na to, aby reakcia prebehla sú potrebné nasledovné tri podmienky:
# molekuly sa musia zraziť
# je potrebná určitá energia, aby mohli molekuly spolu reagovať
# molekuly musia byť orientované *„správnym“* smerom

Tieto faktory ovplyvňuje predovšetkým teplota, ktorá dodá molekulám kinetickú energiu, čím zvýši pravdepodobnosť zrážky. 
Matematický zápis aktivačnej energie predstavuje Arrheniova rovnica, ktorá objasňuje vzťah medzi aktivačnou energiou a reakčnými podmienkami. Jej zápis je nasledovný:
:E_a = -RT \ln \left( \frac{k}{A} \right)
kde
* Ea - aktivačná energia
* R - univerzálna plynová konštanta
* T - termodynamická teplota
* k - zrážkový koeficient
* A - sterický faktor

## Iné projekty

Kategória:Chemická kinetika
Beliansky potok (prítok Popradu)

**Beliansky potok** je potok v okresoch Poprad a Kežmarok. Je to ľavostranný prítok Popradu s dĺžkou 17 km. 

## Priebeh toku
Pramení v Belianskych Tatrách v lokalite Zákľuky v nadmorskej výške okolo  Tečie východojuhovýchodným smerom cez Tatranské podhorie a Kežmarskú pahorkatinu v Popradskej kotline, preteká mestom Spišská Belá a ústi do Popradu východne od mesta v nadmorskej výške cca 

V lokalite Rybníky preteká malým jazerom, vzápätí sa od hlavného koryta oddeľuje tok Hučavy, ktorý pokračuje na východ. Beliansky potok sa stáča na severovýchod, zľava priberá krátky prítok z oblasti Vysokej bazičky, pokračuje na juhovýchod a priberá koryto Hučavy sprava.

## Referencie

## Externé odkazy
* 
* Chránené územia, Štátna ochrana prírody Slovenskej republiky

Kategória:Potoky na Slovensku
Kategória:Povodie Popradu
Kategória:Chránené územia v okrese Kežmarok
Kategória:Prírodné pamiatky v Prešovskom kraji
Kategória:Vodné toky v okrese Poprad
Kategória:Vodné toky v okrese Kežmarok
Energetizmus

**Energetizmus** je filozofická koncepcia, ktorú rozvinuli koncom 19. stor. Friedrich Wilhelm Ostwald, Ernst Mach a ďalší filozofi a prírodovedci a podľa ktorej sú všetky javy prírody premenami energie zbavenej materiálneho základu.

## Externé odkazy
* 

Kategória:Filozofické teórie
Enigmatickosť

**Enigmatickosť** je tajomnostná stránka, transhorizontovosť.

## Externé odkazy
* 

Kategória:Filozofické pojmy
Ens

**Ens** môže byť:
*vo filozofii: latinské slovo (ekvivalent gréckeho **on**) znamenajúce:
**súcno (u Platona splýva s ideou)
**bytie (v starom ponímaní, čiže vrátane súcna)
**podstata (bytnosť, usiá)
**vec
*obec vo Francúzsku, pozri Ens (Hautes-Pyrénées)
*dedina v Holandsku, pozri Ens (Holandsko)
*rieka v Nemecku, pozri Ens (rieka)

## Referencie

## Pozri aj
* entita (filozofia)